చెన్నై: అన్నాడీఎంకే వర్గాల విలీనానికి జరుగుతున్న ప్రయత్నాలు దాదాపు కొలిక్కి రావడం, టీటీవీ దినకరన్ ఆధిపత్యానికి గండిపడటం వంటి వరుస పరిణామాల నేపథ్యంలో శుక్రవారంనాడు మరో కీలక పరిణామం చోటుచేసుకుంది. అక్రమ ఆస్తుల కేసులో దోషిగా తేలడంతో బెంగళూరు పరప్పన అగ్రహార జైలులో శిక్ష అనుభవిస్తున్న వీకే శశికళను దినకరన్ కలుసుకున్నారు. శశికళను కలుసుకునేందుకు మధ్యాహ్నం 12 గంటలు నుంచి ఒంటి గంట మధ్య దినకరన్కు టైమ్ స్లాట్ ఇచ్చినట్టు జైలు అధికారులు ధ్రువీకరించారు. దినకరన్ వెంట ఆయన కుటుంబసభ్యులు కూడా ఉన్నారని, శశికళకు వారంతా పుట్టినరోజు శుభాకాంక్షలు తెలిపారని తెలుస్తోంది. తమిళనాడు రాజకీయ పరిస్థితులు, అన్నాడీఎంకే వర్గాలు విలీనం కానుండటం వంటి అంశాలను శశికళ దృష్టికి దినకరన్ తీసుకువచ్చినట్టు ఆయన సన్నిహిత వర్గాల సమాచారం. పార్టీపై పట్టు సాధించేందుకు దినకరన్ ఇటీవల మదురైలో బహిరంగ సభ ఏర్పాటు చేయడం, ఇద్దరు ఎంపీలతో సహా మొత్తం 20 మంది ఎమ్మెల్యేల బలం తనకుందని దినకరన్ చాటుకోవడం, పళనిస్వామి సర్కార్పై నిప్పులు చెరిగిని నేపథ్యంలో శశికళను దినకరన్ కలుసుకోవడం ప్రాధాన్యం సంతరించుకుంది.
chennai: annadienke vargala viliinaaniki jarugutunna prayatnaalu daadaapu kolikki ravadam, ttv dinakaran aadhipatyaaniki gandipadatam vanti varusa parinaamaala nepathyamlo sukravaaramnaadu maro keelaka parinaamam chotuchesukundi. akrama aastula kesulo doshigaa teladamtho bengaluru parappana agrahara jailulo shiksha anubhavistunna veeke sasikalanu dinakaran kalusukunnaru. sasikalanu kalusukunenduku madhyaahnam 12 gantalu nunchi onti ganta madhya dinakaranku time slat ichinattu jailu adhikaarulu dhruveekarinchaaru. dinakaran venta aayana kutumbasabhyulu kuudaa unnaarani, sasikalaku vaarantaa puttinaroju subhaakaankshalu telipaarani telustondi. tamilanadu rajakeeya paristhitulu, annadienke vargaalu vileenam kaanundatam vanti amsaalanu sasikala drushtiki dinakaran teesukuvacchinattu aayana sannihita vargala samacharam. paartiipai pattu saadhinchaenduku dinakaran iteevala madurailo bahiranga sabha erpaatu cheyadam, iddaru empeelatho sahaa mottam 20 mandi emmelyela balam tanakundani dinakaran chatukovadam, palaniswamy sarkarpai nippulu cherigini nepathyamlo sasikalanu dinakaran kalusukovadam praadhaanyam santarinchukundi.